als_Latn dik_Latn sna_Latn
Programi i Qendrës për periudhën Qershor 2001 - Shtator 2004 u fokusua në fusha dhe sektorë të ndryshëm të shoqërisë shqiptare. Ai ofroi mundësira për grupe të ndryshme, institucione, organizata dhe individë që të përfitonin nga shërbimet tona dhe siguroi një mbështetje të gjerë për shoqërinë civile shqiptare.
Iniciativat kryesore të programit tonë ishin:
Ndërtimi i Kapaciteteve të OJF-ve dhe Grante të vogla
Zhvillimi i Lidershipit të Gruas
Zhvillimi i Lidershipit të Rinisë
Zhvillimi i Kursit Akademik
Ndërtimi i Kapaciteteve të Qeverisë Lokale
Zhvillimi I Bashkëpunimit Ndër-sektorial
Iniciativa e Ligjit për Organizatat Jo qeveritare
Ndërtimi i Kapaciteteve të OJF-ve dhe Grante të vogla
Strategjia jonë për sektorin e OJF-ve u zhvillua si përgjigje e nevojave të identifikuara gjatë Vlerësimit të Nevojave të OJF-ve që PSH ndërmori në vjeshtë të vitit 2001. PSH ofroi asistencë për sektorin, bazuar në nevojat specifike të organizatave dhe në trajnime të mëparshme të ofruara nga institucione të tjera. Bazuar në gjetjet e vlerësimit të nevojave, Programi i trajnimit të OJF-ve u hartua për të zhvilluar kapacitetet institucionale të sektorit dhe për të forcuar aftësitë e bashkëpunimit dhe manaxhimit të ndryshimeve midis tyre dhe sektorëve të tjerë.
Fondi i Grantit për Zhvillim Social i PSH synoi të ndërtojë kapacitetet e OJF-ve shqiptare që ofrojnë shërbime për komunitetet e tyre. Objektivat specifike të Fondit të Grantit ishin:
- Mbështetje për sigurimin e shërbimeve të nevojshme nga OJF-të në komunitetet ku punojnë.
- Ndërtim i kapaciteteve të OJF-ve shqiptare që ofrojnë shërbime për komunitetet e tyre.
- Inkurajim i zhvillimit dhe shpërndarjes së shërbimeve që adresojnë nevojat më urgjente sociale dhe ato për zhvillim, sidomos ato shërbime që fokusojnë grupet më të pambrojtura në Shqipëri.
- Fuqizim i bashkëpunimit ndërmjet OJF-ve shqiptare që ofrojnë shërbime për komunitetet e tyre me strukturat e qeverisë lokale të këtyre komuniteteve.
Zhvillimi i Lidershipit të Gruas
Kjo iniciativë kishte për qëllim zhvillimin e aftësive udhëheqëse, komunikuese dhe organizative të grave dhe grupeve të grave nëpërmjet trajnimit. Programi zhvilloi kapacitetet trajnuese të grave drejtuese dhe mbështeti krijimin e një rrjeti që do të fuqizonte komunikimin, mbështetjen dhe bashkëpunimin ndërmjet tyre. Për më shumë informacion mbi programin, ju lutemi referojuni broshurës.
Zhvillimi i Lidershipit Rinor
Ky program synoi të zhvillojë potencialet e lidershipit rinor si dhe qëndrimet dhe aftësitë e nevojshme për të bashkëpunuar në situata multipartiake. Si pjesë e këtij programi PSH ofroi një seri programesh trajnimi për profesionistë të rinj nga OJF-të, qeveria lokale dhe qendrore, biznesi dhe sektorë të tjerë. Për më shumë informacion mbi programin, ju lutemi referojuni broshurës.
Zhvillimi i Kursit Akademik
Ky program synoi prezantimin e ndryshimit dhe manaxhimit të konflikteve si pjesë e kurrikulës së universiteteve shqiptare. PSh ofroji trajnim dhe mbështetje profesionale për pedagogët në zhvillimin e programeve mësimore në një varietet disiplinash. Për më shumë informacion mbi këtë program, ju lutemi referojuni Raportit të Aktiviteteve, Qershor 2001- Korrik 2004, faqe 17.
Ndërtimi i Kapaciteteve të Qeverisë Lokale
Si pjesë e këtij programi PSH ofroi një seri trajnimesh për ndërtim të kapaciteteve për zyrtarët lokalë me qëllim forcimin e aftësive të tyre udhëheqëse dhe manaxhuese. Kjo synonte aftësimin e tyre për t'iu përgjigjur me sukses përgjegjësive dhe sfidave që sjell decentralizimi i pushtetit lokal. Për më shumë informacion mbi këtë program, ju lutemi referojuni Raportit të Aktiviteteve, Qershor 2001- Korrik 2004, faqe 13.
Zhvillimi i Bashkëpunimit Ndër-sektorial
Nëpërmjet iniciativave të bashkëpunimit ndërsektorial, Qendra lehtësoi bashkëpunimin në kuadër të gjerë ndërmjet OJF-ve, qeverisë vendore dhe qendrore, biznesit dhe sektorëve të tjerë. Duke përdorur proçeset e manaxhimit të ndryshimeve, PSH solli sëbashku aktorët apo vendimmarrësit kryesorë në identifikimin dhe ndërtimin e konsensusit për çështje të ndryshme që shqetësojnë komunitetin (p.sh. planifikimi urban, taksat lokale, shërbime komunitare,etj.). Për më shumë informacion, ju lutemi referojuni Raportit të Aktiviteteve, Qershor 2001- Korrik 2004, faqe 17.
Iniciativa e Ligjit për Organizatat Jo-fitimprurëse
PSH ka punuar ngushtësisht me Qendrën Ndërkombëtare për Ligjin Jo-Fitimprurës për ofrimin dhe koordinimin e iniciativave trajnuese për OJF, juristë dhe gjykatës mbi Ligjin e ri për OJF-të shqiptare. Gjithashtu Qendra ka lehtësuar iniciativa që synonin zbatimin e Ligjit të OJF-ve në kuadrin e përmirësimit të çështjeve fiskale dhe ligjore që parashikon ky ligj. Për më shumë informacion mbi këtë program, ju lutemi referojuni Raportit të Aktiviteteve, Qershor 2001- Korrik 2004, faqe 18.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn